 **ΕΞ.** **ΕΠΕΙΓΟΝ**

ΕΛΛΗΝΙΚΗ ΔΗΜΟΚΡΑΤΙΑ Ν. Ψυχικό, 17-12-2015

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ Αριθμ. πρωτ.:3100

ΓΕΝΙΚΗ Δ/ΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ

Δ/ΝΣΗ ΣΥΝΤΟΝΙΣΜΟΥ & ΕΠΙΘΕΩΡΗΣΗΣ ΔΑΣΩΝ

ΤΜΗΜΑ: Γ΄

Ταχ. Δ/νση: Λ. Μεσογείων 239 ΠΡΟΣ: Δ/νση Περιβάλλοντος και

Ταχ. Κωδ.: 154 51 Ν. Ψυχικό Χωρικού Σχεδιασμού (ΠΕΧΩΣΧ)

Πληρ.: Γ. Βασιλόπουλος Λεωφ. Μεσογείων 239

Τηλ.: 210.3725725 Τ.Κ. 154 51 Νέο Ψυχικό

Φαξ : 210.3725712

KOIN.: 1) Δ/νση Δασών Ανατολικής Αττικής

Αγίου Ιωάννου 65 και Ελευθερίας 2

Τ.Κ. 153 42 Αγία Παρασκευή

2) Δασαρχείο Πεντέλης

Κλεισθένους 403

Τ.Κ. 153 44 Γέρακας

3) Εθνική Επιτροπή Τηλεπικοινωνιών και Ταχυδρομείων (ΕΕΤΤ)

Δ/νση Φάσματος

Τμήμα Διαχείρισης Φάσματος

Λεωφ. Κηφισίας 60

Τ.Κ. 151 25 Μαρούσι

ΘΕΜΑ: Γνωμοδότηση επί Μελέτης Περιβαλλοντικών Επιπτώσεων (ΜΠΕ) για την Τροποποίηση της απόφασης έγκρισης περιβαλλοντικών όρων (ΑΕΠΟ) με αριθμ. πρωτ. 74979/11/14.12.2011, του υφιστάμενου σταθμού βάσης κινητής τηλεφωνίας της COSMOTE με κωδικό θέσης «ΠΕΝΤΕΛΗ Χ3 - 1400630», στο Δήμο Πεντέλης της Περιφέρειας Αττικής, λόγω αναγκαιότητας δημιουργίας έργου υποδομής για τη σύνδεση του σταθμού με το υφιστάμενο δίκτυο οπτικών ινών της περιοχής.

ΣΧΕΤ.: α) Το αριθμ. πρωτ. Φ1632/3856/15/20-07-2015 έγγραφο της Διεύθυνσης Περιβάλλοντος και Χωρικού Σχεδιασμού (ΠΕΧΩΣΧ)

β) Το αριθμ. πρωτ. 1825/04-08-2015 έγγραφο Δ/νσης Συντονισμού και Επιθεώρησης Δασών

γ) Το αριθμ. πρωτ. 61805/3959/22-10-2015 έγγραφο Δασαρχείου Πεντέλης

δ) Το αριθμ. πρωτ. 4225/10-12-2015 έγγραφο Δ/νσης Δασών Ανατολικής Αττικής

Σε συνέχεια του ανωτέρω (α) σχετικού, σας αποστέλλουμε φωτοαντίγραφα των ανωτέρω (γ) και (δ) σχετικών του Δασαρχείου Πεντέλης και της Δ/νσης Δασών Ανατολικής Αττικής αντίστοιχα και σας γνωρίζουμε ότι η Υπηρεσίας μας γνωμοδοτεί θετικά για την τροποποίηση της αριθμ. πρωτ. 74979/11/14.12.2011 ΑΕΠΟ υπό τους παρακάτω όρους-προϋποθέσεις, συμπληρωματικά επί των όρων που αναφέρονται στα ανωτέρω (γ) και (δ) σχετικά:

* Ο κύριος του έργου ήτοι η εταιρεία ΚΙΝΗΤΕΣ ΤΗΛΕΠΙΚΟΙΝΩΝΙΕΣ ΑΕ (με διακριτικό τίτλο COSMOTE AE) θα εξασφαλίζει ότι το δασικό οδικό δίκτυο απ’ όπου θα διέλθει το έργο θα είναι προσβάσιμο καθ’ όλη τη διάρκεια του έτους, ανεξαρτήτως αντιπυρικής ή μη περιόδου, καθώς και ότι, λόγω της φύσης του έργου, θα μεριμνά για την αποκατάσταση οποιασδήποτε φθοράς (π.χ. καταστροφών από πλημμύρες και γενικά θεομηνίες) στη βατότητα του δασικού οδικού δικτύου πάντοτε υπό την έγκριση, εποπτεία και τις υποδείξεις του Δασαρχείου Πεντέλης.
* Θα ληφθεί ιδιαίτερη μέριμνα από τον ανάδοχο του έργου ώστε να εμποδιστεί-αποφευχθεί η εναπόθεση προϊόντων εκσκαφής ή/και άλλων υλικών (μπαζών, απορριμμάτων κ.λπ.) στην περιοχή του έργου.
* Θα εξασφαλίζεται σε κάθε περίπτωση η αντιπυρική προστασία για τις παρακείμενες δασικού χαρακτήρα εκτάσεις, καθώς και η απρόσκοπτη πρόσβαση πυροσβεστικών οχημάτων με ευθύνη και μέριμνα του αναδόχου του έργου και με σύμφωνη γνώμη-υποδείξεις της αρμόδιας Πυροσβεστικής Υπηρεσίας.
* Πριν από την έναρξη οποιασδήποτε εργασίας του εν λόγω έργου θα γίνει εφαρμογή των διατάξεων των παραγράφων 6α και 8 του αρθ. 45 Ν.998/79 όπως αντικαταστάθηκε από το αρθ. 36 Ν.4280/2014 και αφού καθοριστεί και καταβληθεί αντάλλαγμα χρήσης.

Η Δ/νση ΠΕΧΩΣΧ παρακαλείται όπως αποστείλει την ΑΕΠΟ στο Δασαρχείο Πεντέλης, αμέσως μετά την έκδοσή της.

Κατόπιν τούτων παρακαλούμε για τις δικές σας ενέργειες.

Με Εντολή Γ.Γ.Α.Δ. Αττικής

Ο Διευθυντής Συντονισμού και Επιθεώρησης Δασών

Παύλος Χριστακόπουλος

Δασολόγος